8 
bjerg, Snøde Øre og udfor Polleholm Huse, endvidere paa Thorø og 
Hjortø samt paa Kidholm (Kortbladet Faaborg). 
2) Den haarde kiselholdige Stenart er ulige hyppigere. For¬ 
steninger er forholdsvis sjældnere, og i Regelen findes kun en Art. 
Forsteningerne er de samme som i den blødere Varietet, med Und¬ 
tagelse af Corynoides sp.; dog forekommer det meget hyppigt, at 
Graptoliterne er saa daarlig bevarede, at man kun kan bestemme 
dem til Slægt. 
En rigelig Mængde Blokke af denne Stenart er fundne paa Lange¬ 
land, og hyppig flere paa et enkelt Findested, f. Eks. 6 Stkr. paa 
Stengade Strand, 3 Stkr. paa Stranden udfor Tævelsø Mose, 2 Stkr. 
S. for Snøde Øre, samtlige Steder paa Østkysten af Langeland; paa 
Vestkysten ved Lundtofte Strand og ved Bagnkop. Fra Fyn fore¬ 
ligger der kun et Stykke fra Jærnbanegrus, hentet fra Grusgraven 
ved Christiansminde, Svendborg. 
Af Orthisskifer er der fundet et Stykke i Grusgraven i Fattig- 
bakke ved Rudkjøbing. Det indeholder foruden Orthis argentea His. 
ogsaa Diplograptus sp. 
Disse Blokke maa allesammen henføres til det sydøstlige Skaane 
og Bornholm. Hvad den haarde, sorte kiselholdige Skifer angaar, 
vil jeg særlig henlede Opmærksomheden paa, at denne Skifer er 
meget hyppig i de fluvioglaciale Grusmasser i Rispebjerg i den syd¬ 
østlige Del af Bornholm. Orthisskiferen findes paa forskellige Steder 
i Skaane; paa Bornholm kender man den ikke som faststaaende, 
men kun som løse Blokke. 
Hjemstedet for disse Skiferblokke maa siges at være det sydøst¬ 
lige Skaane og Bornholm samt den nærmest liggende Del af 
det baltiske Omraade. 
4. Backsteinskalk. 
Af Backsteinskalk foreligger der to typiske Stykker, af hvilke det 
ene indeholder et Par rullede Cælosphæridier. Begge Blokke er rige 
paa mælkehvid eller blaalig Opal. De er fundne ved Snøde Øre 
og Stengade Strand paa Østkysten af Langeland. 
Af kiselholdige Blokke fra nedre Silur er der endvidere fundet en grøn¬ 
lig Flint med lysere Calcedonpartier. Af Forsteninger indeholder den 
tabulate Koraller, hvoriblandt Favosites sp., Bryozoer og Stilkled af 
Krinoidéer. Sandsynligvis er det et uforvitret Stykke af samme Sten¬ 
art som Backsteinskalken. Blokken er funden ved Kokkestræde paa 
Vestkysten af Langelands Sydende. 
Her maa ogsaa anføres en Blok af lysegraa, noget grønlig, stærkt 
kiselholdig Kalksten med lyseblaa Opalpartier. En ubetydelig For- 
